Document ID: 32014D0849

KOMISIJOS ĮGYVENDINIMO SPRENDIMAS
2014 m. lapkričio 26 d.
kuriuo iš dalies keičiamas Sprendimas 90/179/Euratomas, EEB, kuriuo Vokietijos Federacinei Respublikai leidžiama naudoti ankstesnių nei priešpaskutinių metų statistiką ir neatsižvelgti į tam tikrų kategorijų sandorius arba naudoti tam tikrus apytikrius apskaičiavimus PVM nuosavų išteklių bazei apskaičiuoti
(pranešta dokumentu Nr. C(2014) 8931)
(Tekstas autentiškas tik vokiečių kalba)
(2014/849/ES, Euratomas)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į Europos atominės energijos bendrijos steigimo sutartį,
atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 6 straipsnio 3 dalies antrą įtrauką,
pasikonsultavusi su Nuosavų išteklių patariamuoju komitetu,
kadangi:
(1)
pagal Tarybos direktyvos 2006/112/EB (2) 284 straipsnį Vokietija gali toliau taikyti laipsnišką mokesčio lengvatą, jei ji pasinaudojo galimybe pagal Tarybos direktyvos 67/228/EEB (3) 14 straipsnį; į šiuos sandorius būtina atsižvelgti nustatant PVM nuosavų išteklių bazę;
(2)
2014 m. balandžio 29 d. raštu (4) Vokietija paprašė panaikinti leidimą, susijusį su laipsniškos mokesčio lengvatos taikymu, nes ji daugiau nebeteikia laipsniškos mokesčio lengvatos mažoms įmonėms;
(3)
todėl tikslinga atitinkamai iš dalies pakeisti Komisijos sprendimą 90/179/Euratomas, EEB (5),
PRIĖMĖ ŠĮ SPRENDIMĄ:
1 straipsnis
Sprendimo 90/179/Euratomas, EEB 3 straipsnio pirmoje pastraipoje išbraukiami žodžiai „dėl laipsniškos mokesčio lengvatos pagal Šeštosios direktyvos 24 straipsnio 2 dalį taikymo nesurinktiems mokesčiams apskaičiuoti ir“.
2 straipsnis
Šis sprendimas skirtas Vokietijos Federacinei Respublikai.
Priimta Briuselyje 2014 m. lapkričio 26 d.

Labels: 2
18
15
4